**ELŐTERJESZTÉS**

**A KÉPVISELŐ-TESTÜLET**

**2019. március 25-i rendes ülésére**

**Előterjesztés**

**Az önkormányzati tulajdonú Intézmények üzemeltetési feladataira**

**vonatkozó pályázati kiírásokról**

A napirendet tárgyaló ülés dátuma: 2019.03.25.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

*Önkormányzati költség vetési forrás*

**4. Tényállás bemutatása:**

Telki község Önkormányzat intézményhálózata folyamatosan gyarapszik. A tavalyi évben átadásra került az új Egészségház, az idei évben pedig előreláthatólag elkészül a Közösségi ház és a Sportcsarnok épülete is.

A megnövekedett intézményhálózat üzemeltetése egyre nagyobb feladatot jelent az önkormányzat részére.

A munkaerőpiacon tapasztalható munkaerő hiány miatt, hosszú idő óta egyre jelentősebb problémával küzd az önkormányzat az intézmény üzemeltetési feladatok ellátásában.

A Polgármesteri Hivatal állományában lévő munkavállalói létszámmal jelenleg rentábilisan nem biztosított az intézményüzemeltetési feladatok ellátása. A belépő új intézmények további feladat ellátási helyszíneket jelentenek a dolgozók részére.

A megüresedett karbantartó-gépkocsi vezető álláshely több, mint fél éve betöltetlen, így az intézmények közötti mobilitás se biztosított.

A jelenleg foglalkoztatott karbantartó személyzet feladatai az intézményüzemeltetési feladatokon túl magában foglalják a települési köztisztsági feladatokat is.

A jelenlegi állományi létszám mellett a feladat ellátás akadozik és nem hatékony.

A képviselő-testület február 25-i ülésén döntött arról, hogy az önkormányzat közigazgatási terültén található közterületek köztisztasági feladatinak elvégzésére nyílt pályázatot ír ki.

Az ajánlattételi felhívást három vállalkozás részére küldte meg a hivatal közvetlenül, ezen felül az önkormányzat honlapján is közzétette.

Az ajánlatok közvetlenül e-mailben az alábbi cégek részére lett kiküldve:

**Millenia Létesítmény-üzemeltető Zrt.** (1112 Budapest, Brassó út 64.)

**Future-FM Zrt.** (1148 Budapest, Fogarasi út 5.)

**Corten Kft.** (1117 Budapest, Budafoki út 183.)

Az ajánlattételi határidőig (2019. 03. 11. 12 óra) ajánlatot nem nyújtottak be. Az ajánlattételi határidő után (2019. 03. 12. 16 óra 15 perc) egy ajánlat érkezett a Corten Kft. részéről.

Az ajánlat felbontását követően megvizsgáltam a beérkezett ajánlatot és a következőket állapítottam meg:

**Corten Kft.** (1117 Budapest, Budafoki út 183.)

Az ajánlatot nem a pályázati kiírásban meghatározott határidőig nyújtotta be, hanem később, ezért az ajánlata érvénytelen.

Megállapítottam, hogy az egyetlen beadott ajánlat a **Corten Kft.** (1117 Budapest, Budafoki út 183.) részéről érvénytelen, ezért javaslom a pályázati eljárást eredménytelennek nyilvánítani és új pályázatot kiírni.

Telki, 2019. március 21.

Deltai Károly

polgármester

**Határozati javaslat**

**Telki község Önkormányzat**

**képviselő-testület**

**/2019. (III. .) Öh számú**

**Határozata**

**Az önkormányzati tulajdonú Intézmények üzemeltetési feladataira**

**vonatkozó pályázat elbírálásáról**

Telki község Képviselő-testülete úgy határoz, hogy az önkormányzati tulajdonú Intézmények üzemeltetési feladatainak elvégzésére határozott időre szóló pályázatot eredménytelenné nyilvánítja és változatlan tartalommal új pályázatot ír ki .

A képviselő-testület felhatalmazza a polgármestert a pályázat kiírásával kapcsolatos feladatok megtételére.

**Felelős:** Polgármester

**Határidő:** azonnal